 Hayo ni kwa mujibu wa Mkuu wa Idara ya Habari na Mawasiliano ya klabu hiyo, Haji Manara aliyesema mpira usingetenda haki kama Simba wangeshinda, kwani Coastal walikuwa bora zaidi yao katika mchezo huo.Simba juzi ilitupwa nje ya michuano hiyo baada ya kufungwa mabao 2-1 na Coastal Union kwenye mchezo uliochezwa kwenye Uwanja wa Taifa, Dar es Salaam.Akizungumza jana Dar es Salaam, alisema; “Hatukuwa kwenye ubora wetu na tulifanya makosa mengi, Coastal walikuwa wazuri na walistahili kushinda.“Naamini lipo kombe tumeandikiwa msimu huu na tunajua tutachukua Inshallah, kikubwa ni kujipanga kwa kila hali huku tukiendeleza umoja wetu kwenye kipindi hiki hatuhitaji kumtafuta mchawi vinginevyo wenyewe itatugharimu,” alisema.Aidha, Manara aliwataka wana samba kupuuza maneno ya kejeli kutoka kwa watani wao kwani hizo ndizo changamoto za utani wa jadi.